ระเบียบองค์การบริหารส่วนตำบลบ้านลำระเบียบองค์การบริหารส่วนตำบลบ้านลำว่าด้วยข้อมูลข่าวสารของราชการพ.ศ. ๒๕๔๙ เพื่อให้การบริการการจัดระบบการขอ การอนุญาตและการบริหารข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลบ้านลำอำเภอวิหารแดง จังหวัดสระบุรี เป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมายข้อ ๑ระเบียบนี้เรียกว่า ระเบียบองค์การบริหารส่วนตำบลบ้านลำว่าด้วยข้อมูลข่าวสารราชการ พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดขององค์การบริหารส่วนตำบลบ้านลำ ในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบ ให้ใช้ระเบียบนี้แทนข้อ ๔ระเบียบนี้ให้ใช้บังคับแก่พนักงานส่วนตำบลลูกจ้างและผู้ซึ่งมาช่วยปฏิบัติงานขององค์การบริหารส่วนตำบลบ้านลำข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลอื่นใด ตามกฎหมายว่าด้วยข้อมูลข่าวสารราชการอยู่ในความรับผิดชอบขององค์การบริหารส่วนตำบลบ้านลำส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจ หน่วยงาน หรือองค์กรของรัฐเจ้าหน้าที่ประสานงาน หมายความว่าผู้ซึ่งปฏิบัติงานให้แก่องค์การบริหารส่วนตำบลบ้านลำข้อ ๖ให้นายกองค์การบริหารส่วนตำบลบ้านลำรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกองค์การบริหารส่วนตำบลบ้านลำ มีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มี คณะกรรมการบริหารข้อมูลข่าวสารองค์การบริหารส่วนตำบลบ้านลำประกอบด้วย นายกองค์การบริหารส่วนตำบลบ้านลำ เป็นประธานกรรมการบริหารปลัดองค์การบริหารส่วนตำบลบ้านลำ เป็นรองประธานกรรมการบริหาร หัวหน้าส่วนการคลังเป็นกรรมการบริหารหัวหน้าส่วนโยธา เป็นกรรมการบริหารเจ้าหน้าที่วิเคราะห์นโยบายและแผน เป็นกรรมการบริหาร นิติกร เป็นกรรมการบริหารและเลขานุการข้อ ๘ให้คณะกรรมการบริหารข้อมูลข่าวสารขององค์การบริหารส่วนตำบลบ้านลำมีอำนาจและหน้าที่ดังต่อไปนี้(๑)เสนอนโยบายหรือมาตรการเกี่ยวกับการบริหารจัดการระบบการขอและการอนุญาตและการบริหารข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๕)ให้คำแนะนำหรือเสนอความเห็นในกรณีที่มีปัญหาหรืออุปสรรคเกี่ยวกับการดำเนินการตามระเบียบนี้(๖) เชิญบุคลากรใดๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๗)ดำเนินการอื่นใดตามที่ประธานกรรมการบริหารมอบหมายข้อ ๙การประชุมคณะกรรมการบริหารข้อมูลข่าวสารองค์การบริหารส่วนตำบลบ้านลำต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่ประชุมเลือกกรรมการคนหนึ่งคนใดเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ให้หน่วยงานในองค์การบริหารส่วนตำบลบ้านลำจัดประเภทข้อมูลที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่นและระเบียบราชการข้อ ๑๑ในการดำเนินงานตามข้อ ๑๐ให้หน่วยงานในองค์การบริหารส่วนตำบลบ้านลำ จัดให้มีเจ้าหน้าที่เพื่อควบคุมดูแลตรวจสอบ ติดตามและประสานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดูศึกษาค้นคว้าหรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกองค์การบริหารส่วนตำบลบ้านลำ หรือผู้มีอำนาจอนุญาตสำหรับกรณีจำเป็นเร่งด่วนเจ้าหน้าที่ประสานงานอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอด้วยการขอข้อมูลข่าวสารและการขออนุญาตให้เป็นไปตามหลักเกณฑ์ท้ายระเบียบนี้ข้อ ๑๓การขอข้อมูลข่าวสารตามหมายเรียกพยานเอกสารของศาลให้นำเสนอประธานกรรมการบริหารข้อมูลข้าวสารหรือกรรมการบริหารข้อมูลข่าวสารผู้ได้รับมอบหมายพิจารณาอนุญาต และให้พนักงานส่วนตำบลผู้รับผิดชอบตั้งแต่ระดับ๓ ขึ้นไป เป็นผู้รับรองสำเนาข้อมูลข่าวสารข้อ ๑๔ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริหารข้อมูลข่าวสาร ข้อ ๑๕ให้หน่วยงานในองค์การบริหารส่วนตำบลบ้านลำรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขาย จำหน่าย จ่าย แจก ตรวจดูและศึกษา ค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วย ข้อมูลข่าวสารของราชการการบริหารข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการบริหารข้อมูลข่าวสารองค์การบริหารส่วนตำบลบ้านลำข้อ ๑๖ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๕ โดยอนุโลม เว้นแต่เป็นเรื่องลับ ตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ๑๒ เห็นว่าเป็นเรื่องที่ไม่ต้องเปิดเผยข้อ ๑๗ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลบ้านลำกำหนดข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสาร ให้เป็นไปตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลบ้านลำกำหนดโดยให้ความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้พนักงานที่รับผิดชอบข้อมูลข่าวสารนั้น ตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้ง ชื่อตัว ชื่อสกุลและตำแหน่งตลอดจนวัน เดือน ปี ให้ชัดเจนทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙รายได้จากการขายหรือจำหน่ายข้อมูลข่าวสารตามข้อ๑๗ และค่าธรรมเนียม ตามข้อ ๑๘ ให้ถือเป็นรายได้ขององค์การบริหารส่วนตำบลบ้านลำข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้หัวหน้าส่วนราชการหรือเทียบเท่าขึ้นไปเป็นผู้พิจารณาข้อ ๒๑การบริการข้อมูลข่าวสารให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หมวด๕สถานที่บริหารข้อมูลข่าวสาร ข้อ ๒๒ให้หน่วยงานในองค์การบริหารส่วนตำบลบ้านลำควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสารคือ ที่ทำการองค์การบริหารส่วนตำบลบ้านลำเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐโดยให้มีหน้าที่เพิ่มเติม ดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลบ้านลำและข้อมูลข่าวสารที่ดำเนินการเสร็จแล้ว(๒)เป็นศูนย์ประสานงานกับหน่วยงานในองค์การบริหารส่วนตำบลบ้านลำ เพื่อให้บริการข้อมูลข่าวสาร(๓) จัดทำประกาศองค์การบริหารส่วนตำบลบ้านลำกำหนดสถานที่ติดต่อขอรับข้อมูลข่าวสารขององค์การบริหารส่วนตำบลบ้านลำเพื่อลงพิมพ์ในราชกิจจานุเบกษาประกาศณ วันที่ ๑๒ พฤศจิกายน พ.ศ. ๒๕๔๙วิเชียรไชยสุริยานายกองค์การบริหารส่วนตำบลบ้านลำโสรศ/ผู้จัดทำ๒๘มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๓๐ ง/หน้า ๕๖/๑๖ มีนาคม ๒๕๕๐